ฝึกอบรมการสร้างและพัฒนาแอปพลิเคชัน ยกระดับทักษะแรงงานสอดคล้องกับความต้องการของตลาดแรงงาน
กรมพัฒนาฝีมือแรงงาน (กพร.) โดย สถาบันพัฒนาบุคลากรดิจิทัล (DISDA) ร่วมกับบริษัท หัวเว่ย เทคโนโลยี (ประเทศไทย) จำกัด จัดฝึกอบรมยกระดับฝีมือ หลักสูตร  “การสร้างและพัฒนาแอปพลิเคชัน รุ่นที่ 2” ฝึกอบรมผ่านห้องฝึกออนไลน์โดยลงทะเบียนเข้าฝึกอบรมด้วยระบบ HiCLC ของบริษัท หัวเว่ยฯ ตามหลักสูตรภายในระยะเวลา 2 เดือน ระหว่างวันที่ 24 กันยายน – 24 พฤศจิกายน 2564 ให้แก่แรงงานในสถานประกอบกิจการ ผู้ประกอบอาชีพอิสระ นักศึกษา กลุ่มเปราะบางและผู้สนใจ ที่มีพื้นฐานความรู้ด้านภาษาคอมพิวเตอร์ภาษาจาวา จำนวน 1,000 คน เพื่อพัฒนาให้มีทักษะสูงขึ้นสามารถเขียนแอปพลิเคชันรองรับนายธวัช เบญจาทิกุล อธิบดีกรมพัฒนาฝีมือแรงงาน (กพร.) ย้ำถึงความสำคัญของแรงงานที่มีทักษะแห่งอนาคต ที่จะมารองรับอุตสาหกรรมใหม่ๆ ซึ่งหลักสูตรด้านเทคโนโลยีดิจิทัลในหัวข้อการพัฒนาแอปพลิเคชันนี้ จะช่วยสร้างโอกาสในการทำงาน ใหม่ๆ ในยุคนิวนอร์มอลให้แก่ผู้เข้าอบรม ซึ่งบริษัท หัวเว่ย ประเทศไทย จะนำนวัตกรรมและความเชี่ยวชาญมาช่วยเตรียมความพร้อมให้แรงงานไทย ภายใต้กรอบความร่วมมือนี้ เพื่อช่วยกันพัฒนาให้แรงงานไทยมีทักษะขั้นสูง ก้าวทันต่อการเปลี่ยนแปลงของเทคโนโลยีและสอดคล้องกับความต้องการของตลาดแรงงาน ซึ่งผู้ที่ผ่านการฝึกอบรมจะได้รับวุฒิบัตรเป็นเครื่องการันตีความสามารถ รวมถึงหากผ่านเกณฑ์การทดสอบก็จะได้ใบรับรองจากบริษัท หัวเว่ย ประเทศไทย ซึ่งถือเป็นการรับรองมาตรฐานความรู้ด้านเทคโนโลยีที่สามารถนำไปประกอบอาชีพในสาขาดังกล่าวได้อย่างภาคภูมิใจด้านนายอาเบล เติ้ง ประธานกรรมการบริหาร หัวเว่ย เทคโนโลยี (ประเทศไทย) จำกัด กล่าวว่า หลักสูตร “การสร้างและพัฒนาแอปพลิเคชัน รุ่นที่ 2” นี้ตั้งเป้าฝึกอบรมบุคลากรจำนวน 800-1,000 คน เมื่อผู้เข้ารับการฝึกผ่านการฝึกอบรมแล้วจะได้ร่วมเป็นส่วนหนึ่งของเครือข่ายนักพัฒนาแอปของหัวเว่ยซึ่งมีสมาชิกกว่า 2.3 ล้านคน